เปลี่ยนยาคุมคะเมื่อก่อนทานแอนนาตอนนี้เปลี่ยนเป็นแอนนี่ลิน28ครั้งแรกอยากทราบว่า 1.ทานยาเม็ดแรกตอนเป็นประจำเดือนวันแรกได้ไหมประจำเดือนจะหยุดไหม 2.ทานยาไปกี่เม็ดถึงจะมีเพศสัมพันธ์ได้
สวัสดีค่ะ ยาคุมกำเนิดยี่ห้อแอนนา เป็นยาคุมที่ประกอบด้วยฮอร์โมน ethinylestradiol 0.03 มิลลิกรัม และ levonorgestrel 0.15 มิลลิกรัม ส่วนยาคุมยี่ห้อแอนนิลินน์ เป็นยาคุมที่ประกอบด้วยฮอร์โมน ethinylestradiol 0.02 มิลลิกรัม และ gestodene 0.075 มิลลิกรัม ดังนั้น จะเห็นว่ายาคุมยี่ห้อแอนนิลินน์มีปริมาณฮอร์โมนเอสโตรเจนที่น้อยกว่า ดังนั้น เมื่อทานยาคุมยี่ห้อแอนนาครบ 28 เม็ด และจะเปลี่ยนเป็นยี่ห้อแอนนิลินน์ แนะนำให้ทานต่อเนื่องให้ครบ 7 เม็ด ก่อนที่จะเริ่มมีเพศสัมพันธ์ เพื่อรอให้ยาคุมได้เริ่มออกฤทธิ์ใหม่ได้เต็มประสิทธิภาพก่อนค่ะส่วนการที่เมื่อมีประจำเดือนมาวันแรก แล้วจะเริ่มทานยี่ห้อใหม่เลย โดยไม่ทานให้ครบ 28 เม็ดเสียก่อน ก็สามารถที่จะทำได้ค่ะ แต่เมื่อเริ่มทานยี่ห้อใหม่แล้ว ก็ควรทานต่อเนื่องไปอย่างน้อย 7 วันก่อนที่จะมีเพศสัมพันธ์เช่นกัน และหลังจากนั้นก็ควรทานให้ครบ 28 เม็ด (หากเป็นแอนนิลินน์ชนิด 28 เม็ด) ก่อนที่จะเริ่มทานยาแผงใหม่ ไม่ควรเริ่มทานตั้งแต่มีประจำเดือนมาวันแรกไปอีกเรื่อยๆ เพราะจะทำให้ระยะห่างระหว่างรอบประจำเดือนสั้นลง และอาจทำให้ประจำเดือนขาดหายไปได้ค่ะ